Ozoli mõis (Kuramaa)

Ozoli mõis (saksa keeles Eckhof, ka Paulsgnade, läti keeles Ozolu muiža, ka Ozolmuiža) oli riigimõis Kuramaal. 

Tänapäeval asub mõis Lätis Jelgava piirkonnas ja Jelgavas. Mõisa peahoone jäi Jelgava linna territooriumile, mõisa maadest moodustati Ozolnieki vald.

Ajalugu
Mõisa maad kuulusid algselt Kuramaa hertsogitele – tegemist oli riigimõisaga. Eravaldusse läksid need siis, kui keiser Paul I kinkis need maad Kuramaa kubermangu kubernerile Karl Wilhelm Heinrich von Driesenile;http://manasvietas.blogspot.com.ee/2016/03/ozolmuizas-baronu-kaplica-berzu-kapos.html nii sai selle saksakeelseks nimekujuks Paulsgnade.

Mõisale allusid hiljem ka Henriettensruhe ja Magazin-Forwerke poolmõis. Poolmõisana allus mõisale veel ka Valdeka loss. Ajal, mil mõis likvideeriti, oli selle pindala 1299 hektarit.

Bermondtiaadi ajal paiknes Jelgava pärast peetud lahingute eel mõisas Pavel Bermondt-Avalovi vägede esimene polk. 15. novembril vabastas mõisa läti vägede 9. polgu õpilaspataljon.http://www.lacplesis.com/Freedom_Battle_files/Latvian%20Books/Book%2002/Jelgavas_un_Zemgales_atbrivosana.htm Lahingute käigus mõisakompleks hävis.http://llufb.llu.lv/Raksti/Landscape_Architecture_Art/2014_volV/Latvia-Univ-Agriculture_Landscape_Architecture_Art_VOL5_2014-94-101.pdf Osaliselt on säilinud mõisa park, kus asub Jelgava suurim põlispuude grupp – tammed ja pärnad, neli lehist ja kaks valget mändi.

Viited

Kategooria:Läti mõisad
Kategooria:Jelgava